
Gan ateb y gosodiad agoriadol, nod yr aseiniad hwn fydd i ddadansoddi arfer asesu a thracio’r awdur fel hyfforddai addysg, wrth ddod i gasgliadau ac argymhellion bydd yn gwella a datblygu ei arfer proffesiynol. Edrychir yn benodol ar sut gall gweithredoedd asesu a thracio dysgwyr amlygu’r strategaethau addysgol a chamau nesaf bydd yn arwain at eu cynnydd parhaus. 
Fel sail i’r dadansoddiad hwn, casglwyd tystiolaeth a deunydd ymchwiliol fel rhan o ail brofiad addysgu proffesiynol [PAP] yr awdur rhwng y 29ain o Ebrill a’r 24ain o Fai, fel rhan o’i astudiaeth ar gwrs TAR gyda Phrifysgol Cymru, y Drindod Dewi Sant yn 2018/19.
Lleolwyd yr ysgol PAP yn ardal drefol yn ne Cymru. Dwedwyd amdani mai ysgol ddwy ffrwd, ddwyieithog yw hi gyda thua 470 o ddisgyblion rhwng tair ac un ar ddeg mlwydd oed (Estyn, 2015: t. 1). Tua 20% ohonynt sydd wedi’u cofrestru ag anghenion dysgu, 14% sy’n gymwys i brydau am ddim, ac ychydig iawn ohonynt sy’n deillio o gartrefi lle siaradir Cymraeg. O fewn ei hawdurdod addysg leol, dyma un o’r ysgolion lleiaf ei gyllid fesul disgybl ar £2,779.
Er mwyn ffocysu'n craff yn yr aseiniad hwn, dewiswyd un dysgwr a enwyd yn anhysbys trwy gydol y gwaith fel Disgybl-X, wrth gydymffurfio’n gyson â chanllawiau moesegol BERA (2019) a Phrifysgol Cymru y Drindod Dewi Sant (2017).
Disgybl 9 mlwydd oed, gwrywaidd yw Disgybl-X, ac un sydd wedi ei dynodi fel un o allu is-ganolig.  Nid oes ganddo anghenion dysgu ychwanegol, ond mae ganddo hanes gyda chlefyd ‘Perthes’ sydd wedi effeithio ar ei ddatblygiad corfforol trwy gydol ei fywyd. Gwelir rhai effeithiau mae hwn wedi’i gael ar ei les a hunanhyder yn hwyrach yn yr aseiniad. Yn academaidd, aseswyd ef fel dysgwr sydd ar hyn o bryd yn cyrraedd y targedau a osodwyd ar draws y meysydd dysgu (gwelir manylion pellach yn y dadansoddiad isod).  Nid ydy’n deillio o gartref lle siaradir Cymraeg, ac felly cymerwyd mai Saesneg yw ei famiaith, fel y mwyafrif o blant yn ei ysgol.
Dewiswyd y plentyn hwn yn ôl cyngor yr athro dosbarth presennol, ac wrth ymlynu â chanllawiau moesegol y Brifysgol (2017), BERA (2019) yn ogystal â chonfensiwn ar hawliau’r plant (2010) – sicrhawyd cydsyniad gwybodus y dysgwr a chaniataid priodol o’i rhieni/gwarchodwyr, a’r ysgol yn ogystal â’r hawl i dynnu yn ôl a chasgliad data yn anhysbys.

Yn ôl gofyniad y gosodiad blaenllaw ac wrth ystyried cyfyngiadau amser y profiad addysgu (llai na 20 diwrnod o addysgu), penderfynwyd mai’r dull Mosaig (Clark & Moss, 2011) byddai’n cynnig ystod drawstoriadol o dystiolaeth y gall yr athro dosbarth ei ddefnyddio i adeiladu darlun cyfannol o’r dysgwr (Kochhar-Bryant & Heishman, 2010); un sydd yn dwyn at ddamcaniaeth ‘addysgeg gwrandawol’ Rinaldi (2001) a hefyd yn cynnwys yr elfennau amlygwyd yn y fodel ‘ASG’ (Nottingham, 2012, t. 3) (Bakarman, 2005); h.y. ‘Agweddau’, ‘Sgiliau’ a ‘Gwybodaeth’ [Ffigur 1].
Ffigur 1: Y Fodel ‘ASG’ [addasiad yr awdur o ffigur Nottingham (2012: t.3)Gwybodaeth
· Ffeithiau
· Ffigyrau
· Cysyniadau
· Syniadau
Sgiliau
· Deallusol
· Cymdeithasol
· Cyfathrebol
· Corfforol
Agweddau
· Chwilfrydedd
· Awydd i lwyddo
· Penagored
· Gwytnwch
· Hunan-rheolaeth


Ystyrir asesu fel arf hanfodol ym mlwch offer ymarferydd addysgol (Shulman, 1986, t: 10), rhan o’r wybodaeth strategaethol gall amlygu cyfleoedd i wella’r addysg a rhoddwyd i ddisgyblion.  I’r gwrthwyneb, dadleuir gall asesu hefyd bod yn arf pwerus i’r disgybl, un sy’n amlygu lefel ei gyrhaeddiad a’r hyn sydd angen iddo’i wneud i wella’i waith (Clark, 2005). Fodd bynnag, ategai Clark (2007: t.78) nad yw’r dull yn eithrio llais yr oedolyn o gwbl, ond yn hytrach, cychwynnai o bersbectif y dysgwr, a’r cysyniad mai arbenigwyr yn eu bywydau eu hun ydynt (Clark, 2005).
Deillir ystyriaeth o’r dull cyfannol ASG, yn ogystal â llais y plentyn wrth wraidd asesu yn uniongyrchol o Erthygl 12 y Confensiwn ar Hawliau’r Plentyn (United Nations, 2010: t.5), egwyddor a chaiff ei osod wrth wraidd datblygiad y cwricwlwm newydd yng Nghymru (Donaldson, 2015: t.14) (Estyn, 2018). 



Awgrymwyd casgliad data o chwe ffynhonnell drawstoriadol yn null Mosaig Clark a Moss (2011); rheini yw arsylwadau, ffotograffau, cyfweliadau, adborth y disgybl, samplau gwaith a chofnodion ffurfiannol eraill, trawstoriad a gefnogwyd yng nghanllawiau ar drefniadau asesu statudol Lywodraeth Cymru (2018b: t. 14). O safbwynt ymchwilio, cydymffurfir i’r pedwar categori o ddata ansoddol: arsylwadau, cyfweliadau, dogfennau, a deunyddiau clyweledol. (Creswell, 2014, p.234-235);(Cohen, 2007, p.170-171). Gweithredwyd ar y dystiolaeth yma o fewn tri cham cydgysylltiol [Ffigur 2].Ffigur 2: Camau Cydgysylltiol y Dull mosaig (Clark, 2007: t.77)





O fewn cyfyngiadau amser yr awdur hwn fel myfyriwr ar leoliad yn ei hyfforddiant fel athro, penderfynwyd ar gasgliad data o bedair brif ffynhonnell; arsylwadau, cyfweliadau, lluniau a dogfennau. Er y cynllun cadarn yma, pwysig yw hi i nodi mynegiant (Dockett & Perry, 2005) sy’n dweud nad yw bob dull ymchwil yn addas i bob dysgwr, ac felly mae craffter yr ymchwilydd yn oll bwysig i feirniadu'r hyn fydd yn ymgysylltu’r dysgwr mewn modd teg ac agored. Hynny yw, mae’n bosib gall y cynllun newid wrth ei weithredu.

Tybiwyd mai arsylwadau gan ymarferwyr addysgol yw’r sylfaen hanfodol gall adeiladu darlun cyfannol o ddysgwr (Clark a Moss, 2011: t.15-16), un sy’n pwysleisio pwysigrwydd llais y plentyn ei hun trwy egwyddor sy’n perthyn i Erthygl 12 Hawliau’r Plant (United Nations, 2010: t.5) yr egwyddor foesegol “…rhaid ystyried barn plentyn ym mhob mater sy’n effeithio arno ef neu arni hi” (Llywodraeth Cymru, 2013).
Wrth adfyfyrio ar sut mai gwireddu’r pwyslais egwyddorol yn ymarferol yn y gwaith hwn, yn ogystal ag arsylwadau ar ymddygiadau emosiynol a chorfforol y plant, sicrheir bod arsylwadau ysgrifenedig yn meddu ar ddatganiadau’r lleisiol y plant (Clark a Moss, 2011: t.16). Ystyrir y cynnwys hwn fel gwybodaeth gyd-destunol bwysig gall creu darlun cliriach wrth ddadansoddi’r data ar y dysgwr, ac yn ddilynol, camau dysgu cynyddol sydd yn deilwredig ac yn ystyrlon i’r unigolyn hwnnw.

Wrth ymwneud â dau gategori o ddata ansoddol (deunyddiau clyweledol a chyfweliadau (Creswell, 2014, p.234), ac wrth gwrs cynhwysiant llais y plentyn yn uniongyrchol, gall cyfweliadau rhwng y plentyn a’r oedolyn archwilio teimladau, syniadau ac esboniadau i’r data meintiol a gyrchwyd, megis tystiolaeth gwaith a chanlyniadau’r profion cenedlaethol. Tybir eu bod nhw’n dwyn ffocws at sut mae plant yn gweld eu harferion dyddiol ac i ddeall eu bywydau pob dydd (Baird, 2013). 
Er mwyn cyfoethogi’r wybodaeth a rhoi cyd-destun iddo, casglwyd cyfweliadau gyda’r plentyn a hefyd gwybodaeth storïol yr athro dosbarth sydd wedi addysgu’r plentyn ers mis Medi 2019.

Yma, casglwyd nifer o ddarnau o dystiolaeth o gyn ac yn ystod cyfnod addysgu’r awdur, gan gynnwys canlyniadau profion, tystiolaeth ei lyfrau gwaith, ond hefyd lluniau a thystiolaeth a gyrchwyd gan y plentyn ei hun. Tybiwyd mai dyma’r man cychwyn y dylai gwaith ymchwil sydd wedi’i seilio ar y dull Mosaig ei gymryd gan Clark (2007: t.77), egwyddor a deillir o ddamcaniaeth gwaith ymchwil ’cyfranogol’ neu ‘gymunedol’ (Arnstein, 1969) sy’n honni bod integreiddiad llais y cyfranogwr yn oll bwysig ar daith gwaith ymchwil sydd yn ddilys ac yn gynrychiolaidd. 

Yn ogystal â chydymffurfio ag egwyddorion a chanllawiau moesegol BERA (2019), PCYDDS (2017) a hefyd model ymchwil cyfranogol gweithredol Burns (1999), sicrheir caniataid priodol a chydsyniad gwybodus y dysgwr fel cyfranogwr â chaniatâd oddi wrth ei rieni [Atodiad 19], ac fe amlygir yn gyson ei hawl i dynnu’n ôl ar unrhyw adeg o’r gwaith, yn ogystal â’i hawl i weld unrhyw ddata neu waith sy’n cyfeirio ato.
Storir unrhyw dystiolaeth o fewn ystafell dosbarth y plentyn, a bwriadir trosglwyddo’r data yma yn ddigidol ar beiriant personol yr awdur yn unig. Wrth gydymffurfio â deddfwriaeth GDPR (Information Commissioner's Office [ICO], 2018), caiff unrhyw gofnodion ar y dysgwr eu cadw hyd 31 Awst 2019, ar ôl yr amser hwnnw cant eu dinistrio.
Ymrwymir hefyd i’r pedwar gwerth ymchwil: dilysrwydd, cyffredinoli, dibynadwyedd, a chynrychiolaidd (Leung, 2015); (Guba & Lincoln, 1994, p.114); (Golfashani, 2003).

Wrth edrych ar ganlyniadau Disgybl-X o’i brofion cenedlaethol 2018/19 [Atodiad 1]; gwelir cyfanswm o 37 o farciau; sy’n ei leoli yn yr 13.1% isaf o fechgyn yr un oedran yn genedlaethol (Llywodraeth Cymru, 2018a).
Fodd bynnag, mae ei ganlyniadau yn cydymffurfio â’r senario gwelwyd yn genedlaethol gyda “merched yn perfformio’n well na bechgyn yn y meysydd llythrennedd (Saesneg a Chymraeg) a bechgyn yn perfformio'n well na merched yn y prawf rhifedd” (Llywodraeth Cymru, 2018a).
Yn ogystal â hyn, gwelir o’i asesiadau crynodol statudol [Atodiad 2] yn nhymor yr Hydref 2018 ynghyd â’i dargedau diweddaraf y Gwanwyn eleni, mai disgybl îs-ganolig ei allu yw Disgybl-X. Er hyn, mae e’n gor-gyflawni yn y maes Saesneg gyda chyflawniad cynnar bob targed diwedd blwyddyn (darllen: presennol 3-, targed 3-); (ysgrifennu: presennol 3-, targed 3-); (llafaredd: presennol 3-, targed 3-).  Mae e hefyd ar drywydd i fwrw targedau'r meysydd Cymraeg, Mathemateg a Gwyddoniaeth cyn diwedd y flwyddyn hon; Cymraeg: (darllen: presennol 2+, targed 3-), (llafaredd: presennol 3-, targed: 3), (ysgrifennu: presennol 2+, targed 3-); Mathemateg: presennol 3, targed 3+; a Gwyddoniaeth: presennol 3-, targed 3.
Wrth adfyfyrio, awgrymir yn ei gyflawniad Saesneg bod ffactorau eraill yn ei ysgogi i berfformio i safon uwch na’r disgwyl. Fel plentyn o'r De-ddwyrain  

I raddau, cydymffurfir â datganiad y dysgwr, a rhestrodd ei hoff bynciau fel Mathemateg a Saesneg [Atodiad 3: Cyfweliad gyda Disgybl-X: cwestiynau 7, 8 a 9)].  Codir cwestiynau am y cysylltiad rhwng cyflawniad a hunan-hyder yma. Heb iddo wybod llawer am ei sgorau profion na’i lefel dangosydd CA2, mae’n ymddangos bod croes gysylltiad isymwybodol yn cael ei neilltuo gan y disgybl rhwng cyflawniad a mwynhad, neu dangyflawniad ac atgasedd tuag at bynciau. Gwelwyd yn arsylwadau’r awdur hwn awydd y dysgwr i beidio â methu [Atodiad 7: Arsylwadau Cyffredinol] ac i ddangos ffug-hyder wrth ateb ar y cyd, argraff a atgyfnerthwyd yn arsylwad o Ddisgybl-X yn y prawf cenedlaethol Cymraeg [Atodiad 8: Arsylwad y Profion Cenedlaethol: Cymraeg] lle welwyd yn dechrau brysio atebion wrth i blentyn arall drws nesaf iddo (plentyn MAT) gorffen y prawf yn gynnar. Yn ei gyfweliad gyda’r awdur [Atodiad 3], trafodwyd ei ‘nerfusrwydd’ cyn y profion cenedlaethol, ei arsylwad bod merched y dosbarth yn derbyn “gwaith mwy anodd”, a theimlad cyffredinol ei fod e’n tangyflawni a bod angen i wella yn y meysydd llythrennedd, “dyna fy enemy fi” [Atodiad 3: Cwestiynau 8 a 9].
Wrth adfyfyrio, efallai nad oes digon yn cael ei wneud erbyn hyn i ennyn mwynhad a difyrrwch wrth iddo fynd ar daith dysgu. Hynny yw, mae’r weithred o wneud camgymeriadau (rhywbeth sy’n hollol naturiol wrth ddysgu) wedi cael ei chyfuno gyda theimladau o siom ac israddoldeb iddo. Tanategir deimladau negyddol tuag at bynciau penodol ac yn rhwystro’i allu i oresgyn anawsterau addysgol. Gweler argymhellion yn adran ‘Camau Nesaf’.
Ymddengys hefyd teimladau amlwg ynglŷn â’i gyflwr corfforol yn y cyfweliad gyda’r awdur. Datganwyd bod ganddo gyflwr meddygol o’r enw ‘Perthes’, sef anhwylder y cluniau a achosodd anallu iddo i gerdded, a dibyniaeth ar gadair olwyn o 3 mlwydd oed nes 7 mlwydd oed (llynedd).  Er nad oes angen cadair olwyn arno ragor, ar adegau, teimlai poen ar sy’n rhwystro ef rhag cymryd rhan mewn gweithgareddau corfforol, rhywbeth sy’n ennyn mwynhad iddo. Yng nghyfweliad â’r athro dosbarth, soniwyd am ddangosyddion deimladau negyddol gan Disgybl-X yn y fath sefyllfa. Fodd bynnag, yn ei gyfweliad gyda’r awdur ac wrth drafod ei hunan-darluniad (Atodiad 5), soniwyd am y pethau roedd e’n eu mwynhau (pêl droed, addysg gorfforol) a mynegodd nad oedd eisiau pobl i deimlo’n drist drosto pan nad oedd yn medru cymryd rhan. Wrth drafod yn cwbl naturiol, amlygodd yntau gall gemau bwrdd a darpariaeth TGCH gwrthdynnu o’r teimladau yma a’i helpu i oresgyn y teimladau negyddol yma.
Wrth adfyfyrio, mae’n debyg y gall mwy o weithgareddau corfforol sy’n cryfhau ac ymestyn cyhyrau fod o gymorth i gleifion sy’n dioddef Perthes (Patient.info, 2014), ac felly ni fyddai rhwystro gweithgareddau corfforol yn fuddiol i Ddisgybl-X o gwbl. Trafodwyd y camau ymlaen isod.

Mynegwyd teimladau cadarnhaol tuag at y pwnc hwn gan Ddisgybl-X. Er hyn, mae arwyddion ei fod yn teimlo pwysau gan gyfoedion i berfformio’n well yn y pwnc yma na phynciau eraill [gweler arsylwad ‘Talgrynnu a thymheredd’, Atodiad 7].  
Yn ei waith ar sgiliau amser, gwelir dealltwriaeth gadarn o sut i ysgrifennu a darllen amserau analog, digidol (12 awr) ac ysgrifenedig [Atodiad 10] i’r 5 munud agosaf. Er hyn, mae dogfennau statudol cwricwlaidd yn dynodi y dylai plentyn blwyddyn 4 “dweud faint o’r gloch yw hi i’r funud agosaf ar glociau analog” (Llywodraeth Cymru (Llywodraeth Cymru, 2015: t. 6) a hefyd y dylid “trosi rhwng amseroedd cloc 12 awr a 24 awr”. Yma, mae’r athro dosbarth wedi gwahaniaethu’r gwaith er mwyn atgyfnerthu’r sgil presennol cyn gallu symud y dysgwr ymlaen i’r sgil ofynnol.
Yn debyg, dangoswyd dealltwriaeth gadarn o’r sgiliau ‘ongl a safle’ blwyddyn 3, “adnabod bod dwy ongl sgwâr yn gwneud hanner tro, a bod pedair ongl sgwâr yn gwneud tro llawn” (Llywodraeth Cymru, 2015: t. 6) yn ei waith ar droadau [Atodiad 11]. Yn ymestynnol i’r sgil hwnnw, gwelwyd hefyd ei allu i gyfrifo sawl ongl sgwâr gan ddefnyddio iaith a symbolau mathemategol (90, 180, 270 a 360, graddau). Pwysig hefyd yw nodi arsylwad yr awdur o’r plentyn yn ateb yn ystod sesiwn cyflwyno’r gwersi cysylltiedig wrth ofyn “oes unrhyw un yn gwybod sawl gradd sydd mewn troad cyfan/llawn?”, atebodd: “360 gradd!” Yn amlwg, mae’r plentyn yn defnyddio gwybodaeth flaenorol er mwyn ymglymu i’r profiad newydd.
Yn wrthgyferbyniol â’r dystiolaeth uchod, gwelwyd yn ei waith ‘cynhesu’ y profion cenedlaethol diffyg dealltwriaeth a dryswch wrth ateb. Gwelir yn ei waith sgiliau a thechnegau cyfrifo cadarn, ond rhai sydd yn anghysylltiol i’r cwestiwn a ofynnwyd. Wrth archwilio tu hwnt i’r argraff gyntaf, gwelwyd mai diffyg dealltwriaeth yn y sydd yn bwydo’r camddealltwriaeth o sut i ateb. Yn syml, os nad ydy Disgybl-X yn darllen gair, cymal, neu frawddeg yn gywir ac yn deall eu hystyrion, nid oes modd iddo ateb i gorau ei allu.
Wrth adfyfyrio, ymddengys dealltwriaeth gadarn o gysyniadau mathemategol, gan gynnwys sgiliau heriol megis amser ac ongl. Dangosai sgiliau rhesymu a chyfrifo safonol yn gyson, ond mae heriau sy’n deillio o ei allu i ddarllen yn hyderus yn rhwystro ei allu i ateb y cwestiwn neu broblem sydd o’i flaen yn effeithiol. Amlygir yn ei waith tasg ffocws y gallai ateb yn hyderus ac yn safonol gyda chymorth yr athro i esbonio geiriau penodol. Yn wir, arsylwyd ef ar nifer o adegau yn ofyn am ynganiad cywir geiriau, ac yna wrth gael ateb, sylweddoliad sydyn o’r hyn mae’n rhaid iddo wneud. Trafodir y camau nesaf isod.

Yn ei waith Cymraeg, hysbysir nodweddion cymysg ar draws y sgiliau Llefaredd, Darllen ac Ysgrifennu.
Yn gwricwlaidd, awgrymwyd y dylai disgybl blwyddyn 4 arddangos “rhywfaint o afael ar batrymau a chystrawennau naturiol y Gymraeg a dechrau meithrin cywirdeb wrth ysgrifennu” (Llywodraeth Cymru, 2015b: t. 13), ac fe enghreifftiwyd “rhedeg rhai berfau ac arddodiaid, gwahaniaethu rhwng geiriau tebyg a defnyddio cenedl enwau” (Llywodraeth Cymru, 2015b: t. 13). Ond, wrth edrych ar waith Disgybl-X [Atodiad 15], ni welir y math rhuglder na chywirdeb y ei iaith, e.e. “Rydw i’n gwybod mae den era yn frindeau gyda Lili”. Yma, mae Disgybl-X yn ceisio mynegi ei ddealltwriaeth o fideo mae wedi gweld cyn ysgrifennu’r darn hwn. Dynodai perthynas cryf rhwng dau gymeriad gan ddefnyddio’r gair ‘frindeau’ wedi’i gamsillafu. Efallai gall cystrawen y frawddeg hon cael ei wella i: “Rydw i’n gwybod bod y dyn eira yn ffrindiau gyda Lili”. Gwelwyd o’i frawddeg nesaf ei fod yn ceisio archwilio posibiliadau dychmygus (nod y darn); “galle fod roein gwesgo den era siwt”. Nid yw’r iaith yn raenus yma, a gwelir sawl gwall sillafu yn ogystal â phatrwm frawddeg annaturiol sydd yn drysu gwir ystyr y frawddeg. Oherwydd y camsillafu a cham-batrymu, nid yw’r darllenydd yn sicr os taw “rwy’n gwisgo” neu “roedd e’n gwisgo” yw’r bwriad. Derbynnir o nod y darn mai’r diwethaf yw hi, ac felly yn yr achos hwnnw, gall wella i: “Gallai fod e’n gwisgo siwt dyn eira”
Wrth adfyfyrio, er bod yr athro dosbarth wedi amlygu cywiriad sillafu wrth ymyl y dudalen, a Disgybl-X wedi cywiro’r gwall sawl gwaith o dan, mae’n amlwg bod y plentyn yn cael trafferth gyda throsglwyddiad y ffoneg glywadwy i’r hwn mae e’n ysgrifennu ar bapur. Mae ei gaffaeliad yn yr iaith tu ôl i’r hwn sy’n ddisgwyliedig ohono ym mlwyddyn 4, ac mae cysylltiad amlwg rhwng ei allu ysgrifenedig a’i diffyg hyder wrth ddarllen, fel ymddangosir yn y bwlch rhwng ei ddealltwriaeth o sgiliau mathemategol a’i ddealltwriaeth o’r hyn a ofynnwyd ohono ar bapur.

Gwyddid mai gorgyflawni ydy Disgybl-X yn y maes Saesneg, ac mae llinell glir yn ymddangos rhwng ei berfformiad llythrennedd a pha iaith sy’n cael ei siarad yn y cartref (Saesneg). Wrth dynnu lluniau o’i hoff waith, un darn a oedd e’n ymfalchïo ynddo oedd darn ysgrifenedig lle greodd bywgraffiad y Pennaeth ysgol [Atodiad 13]. Yr hyn sy’n gwneud y darn yma yn fwy diddorol, yw’r gymhariaeth rhwng safon y gwaith hwnnw, a safon gwaith ysgrifenedig o fis Medi 2018 [Ffigur 3].
[image: ][image: ]
[bookmark: _Ref9856470]Ffigur 3: Cymharu dau ddarn ysgrifenedig
Cyfrifwyd 17 gwall sillafu o fewn un paragraff yn y darn cyntaf, o gymharu gyda dau wall o fewn dau baragraff yn yr ail ddarn. Nid yn unig ydy hyn arddangos gallu i wneud cynnydd aruthrol gan y dysgwr, ond hefyd dealltwriaeth ffonolegol raenus o’r iaith ysgrifenedig sy’n deillio o’i naturioldeb wrth siarad Saesneg. Dwedir yn y ddogfen raglen astudio ar gyfer dysgwyr blwyddyn 4 (Llywodraeth Cymru, 2015c: t. 12) y dylent “dechrau saernïo eu hysgrifennu gan ddefnyddio ffurfiau safonol”. Yn sicr yn yr ail ddarn, mae’r dysgwr yn defnyddio pob un ohonynt: (enw: “Reading University”; rhagenw: “he”; ansoddair: “younger”; adferf: “grew older”). Mae ei gaffaeliad yn yr iaith hefyd yn amlwg yn ei ddefnydd o amserau gwahanol y ferf i gyfleu digwyddiadau mewn trefn fanwl gywir: “When he was younger… As he grew older… He was…. He now has been….”.
Wrth adfyfyrio, mae’n amlwg o gymharu ansawdd y darnau mai Saesneg ydy’r iaith mae Disgybl-X yn fwyaf cyffyrddus gyda’i defnyddio. Fel datganwyd yn ei gyfweliad gyda’r awdur [Atodiad 3] ac yn ei luniau o’i hoff waith lle nodwyd ei fod yn hoff o’r gwaith oherwydd ei fod wedi “triogoriglas”. Dyma’r pwnc mae e’n teimlo ei fod yn gwneud y cynnydd mwyaf ynddo, ac felly dyma ydy’r maes mae ef yn canolbwyntio ei ymdrechion mwyaf. 

Yn ei llyfr nodedig ar feddylfryd, honnai Dweck (2012) mai’r bodlonrwydd i gymryd risgiau, gwneud camgymeriadau, ac yna deall a dysgu ohonynt sy’n dynodi’r hyn a elwir yn ‘Meddylfryd Twf’. Hynny yw, yn lle ailadrodd llwyddiannau’r gorffennol, yr hyn sy’n ein gwella yw’r parodrwydd i drio pethau newydd, ac ambell i waith, i fethu. Mae hon yn dwyn cyffelybiaeth â damcaniaeth ‘Grit’ (gwytnwch) Duckworth, sy’n honni mai un o’r arfau mwyaf pwerus gall athro ei gael ydy dealltwriaeth o’r sut i gymell dysgwyr i ddyfal parhau, ac mae’r ddwy yn perthyn i’r teulu damcaniaethol o fetawybyddiaeth a hunanwerthusiad (Hussain, 2015). Hynny yw, y syniad gall dysgwr cymryd rheolaeth dros ddysgu eu hunain, fel hyrwyddwyd gan Lywodraeth Cymru (2010), Estyn (2018), yn ogystal â Sutton Trust (Education Endowment Fund, 2019). Dyma’r weithred o ddysgwyr yn dechrau meddwl am eu meddwl a dysgu eu hunain; sut maen nhw’n meddwl a pham;  a sut mai newid neu wella’r hwn maen nhw’n ei feddwl neu wneud wrth gylchu proses o gynllunio, gweithredu a gwerthuso yn eu gwaith.
Wrth adfyfyrio, gall hyrwyddiad gwytnwch a meddylfryd twf actio fel dau gyfrwng sydd yn galluogi meddwl metawybyddol a hunan-werthusol gan blentyn mor ifanc â Disgybl-X. Gall y ddwy nodwedd yma codi hyder y disgybl a galluogi ef i weithio’n fwy annibynnol gan bennu targedau a meini prawf llwyddiant eu hunain sydd yn addas ac yn briodol iddo ef. Bydd hyn hefyd yn trawsffurfio teimladau negyddol o israddoldeb mae e’n cysylltu â rhai pynciau’n bresennol i brosesau meddwl adeileddol gall amlygu nodau cyfiawnadwy yn ei waith ac yn ehangach yn ei fywyd. Syniad sydd hefyd yn cyd-fynd â’r dibenion sydd yn tanategu’r cwricwlwm newydd yng Nghymru (Donaldson, 2015).
Gellir gwneud hyn trwy nifer o ffyrdd: 
1. Wal targedau: yn arddangos gwaith y disgybl - y cynnydd mae ef wedi’i wneud yn barod, a’r nod eithaf er mwyn dangos taith hirdymor y dysgu.
2. Gwersi datrys problem: Gall wersi heb lawer iawn o fewnbwn hybu sgiliau dyfal parhad, cynllunio a hunanwerthusiad ar y cyd neu yn unigol.
3. System Gwobrwyo: ac un sydd yn gwobrwyo gwaith caled, risg a dyfalbarhad plant.
4. Sesiynau ‘Mindfulness’: cyfleoedd i ddisgyblion i drafod teimladau a digwyddiadau naill ai’n unigol neu ar y cyd. 
5. Strategaethau Asesu ar gyfer Dysgu - Cyfleodd i hunanwerthuso’i waith, i gymryd rôl weithgar yng nghynlluniad gwersi gan gynnwys y meini prawf llwyddiant.

Gyda gordewdra yn broblem genedlaethol ni ellir ei ddiystyru (Iechyd Cyhoeddus Cymru, 2018), mae’n bwysig nad yw Disgybl-X yn colli allan ar gyfleoedd i gadw ei gorff yn iach a datblygu ‘llythrennedd corfforol’ (Chwaraeon Cymru, 2018) o achos ei glefyd hirdymor. Fel hyrwyddwyd yng nghanllawiau meddygol (Patient.info, 2014), gall ymarfer corfforol rhesymol hybu datblygiad a rheolaeth yr anhawster ‘Perthes’, a dylai’r ysgol cymryd rôl gefnogol yn addysg y plentyn am ei gorff ei hun a sut i’w gadw’n iach yn y dyfodol.
Wrth adfyfyrio, efallai gall weithgareddau megis Ioga sydd ynghyd â’r buddiannau amlwg corfforol hefyd yn cynnig buddiannau iechyd meddwl (Diamond a Lee, 2011). Nid yw’r gweithgaredd yn amodol ar y tywydd, hynny yw, gall gwneud tu fewn neu du hwnt i’r ystafell dosbarth, a gan amlaf caiff ei wneud ar y cyd gyda chyfoedion (rhywbeth sy’n bwysig i Ddisgybl-X), ag gwledd o adnoddau am ddim ar wefannau fel YouTube gall gynorthwyo’r athro dosbarth heb yr angen hyfforddiant neu adnoddau ychwanegol.

Wrth arsylwi Disgybl-X daeth yn glir bod ei ddealltwriaeth ffonolegol yn anghytbwys rhwng Cymraeg a Saesneg. Mae’r cynnydd mae ef wedi’i wneud yn y Saesneg ers dechreuad y rhaglen astudio ym mlwyddyn 3 yn trechu’r cynnydd mae e’n ei wneud yn y Gymraeg ers Dosbarth Derbyn. Fel trafodwyd uchod, mae hyn yn uniongyrchol yn ymwneud â’r iaith sy’n cael ei siarad yn y cartref, a’r diffyg yn ei fedrau llefaredd yn y Gymraeg.
Yn ffonolegol, gwelir camgymeriadau ailadroddus sy’n deillio o’i ddealltwriaeth llefaredd, megis ‘den era’ (dyn eira), ‘frindeau’ (ffrindiau) a ‘mend adredd’ (mynd adref) sy’n arwain at gasgliad mai camsyniad sydd ganddo am y sŵn ‘i’ a chaiff ei gynrychioli yn aml gyda llythyren ‘e’. Nid oes digon i dystiolaeth i ddod at gasgliad o le deillir y camsyniad hwn, ond yn sicr gall datblygiad ffoneg bod o gymorth iddo er mwyn cryfhau'r ddealltwriaeth y gall synau’r llais cael eu cynrychioli gyda nifer o homograffau.
Wrth adfyfyrio, gall ymarferion dosrannu geiriau i synau craidd a gemau ffoneg (yn ôl ei ofyniad am fwy o gemau) hwyluso’r ymarfer yma, a gall drilio wythnosol ar y cyd rhoi hyder iddo wrth ddysgu gyda’i gyfoedion. Yn ôl Estyn (2018), gall datblygu medrau llefaredd a ffoneg disgybl trwy greu cysylltiad agos gyda rhieni gan “eu gwahodd i’r ysgol wedyn i ddysgu am ffoneg ochr yn ochr â’u plentyn”. Caiff hyn ei gefnogi gan Hattie (2017) sy’n graddio ymrwymiad y rhieni fel agwedd gall cyflymu llwyddiant myfyrwyr. Honnir bod rhieni yn chwarae rôl ganolog yn natblygiad eu plentyn, ac wrth gael buddsoddiad oddi wrthynt gwell bydd y gefnogaeth sydd gan y disgybl.
Ochr yn ochr â datblygiad ffoneg y dysgwr, gall strategaethau darllen a deall wythnosol datblygu hyd at chwe mis o ddatblygiad (Education Endowment Fund, 2019b). Mae’r rhain yn ffocysu’n uniongyrchol ar ddarlleniad a dealltwriaeth y testun ysgrifenedig wrth i’r dysgwr dysgu ystod eang o ddulliau sydd yn galluogi nhw i gyrchu’r wybodaeth sydd ei hangen o destun. Gall gynnwys sganio a sgimio am brif bwyntiau’r darn, defnyddio trefnwyr graffeg, strategaethau cwestiynu, ac wrth gyffwrdd â strategaeth metawybyddol uchod, adnabod a gwerthuso heriau neu anawsterau eu hunain wrth weithio.
Er mwyn datblygu’r Gymraeg yn uniongyrchol, dylai’r athro dosbarth hefyd dathlu llwyddiannau iaith lafar y disgyblion. Un esiampl gall modelu a dathlu iaith lafar raenus yn y Gymraeg a ddefnyddiwyd yn y Cyfnod Sylfaen yw’r ‘potyn idiomau’ [ffigur 4], adnodd sydd wedi’i leoli ar wal er mwyn ‘casglu’ cystrawennau a mynegiannau caiff ei ddefnyddio’n naturiol yn y dosbarth.
[image: ]
Ffigur 4: Potyn idiomau

[bookmark: _Toc9939962]Casgliadau
Wrth ddod i gasgliadau am yr hyn a arsylwyd a gasglwyd yn y profiad dysgu, ymddengys cysylltiadau clir rhwng rhai o’r canfyddiadau a ddarganfuwyd. 
Yn ei waith Mathemategol, er bod Disgybl-X yn fedrus gyda rhai cysyniadau mathemategol cymhleth megis amser, ongl a thechnegau chyfrifo ffurfiol, mae ei ddatblygiad llefaredd yn y Gymraeg, sydd yn cael effaith ei allu i ddarllen a deall geiriau, yn ei rhwystro rhag ymestyn sgiliau eraill fel rhesymu tu hwnt i’r lefel mae e’n ei gyrraedd yn bresennol. Yn gysylltiedig â hyn i gyd, gwelir hunan-hyder isel iawn ar adegau ganddo a theimladau o israddoldeb sy’n ymwneud â’i dangyflawniad academaidd a phroblemau iechyd corfforol. Er hyn, gall defnyddio llwyddiannau presennol yn y maes Saesneg i’w ysgogi i weithio tu hwnt i’r hyn sy’n ddisgwyliedig ohono.
Wrth adfyfyrio ar y dysgwr, y strategaethau pwysicaf iddo fydd y datblygiad o feddylfryd cadarnhaol tuag at ddysgu, yn enwedig y syniad o wytnwch a dyfalbarhad wrth iddo gymryd risgiau addysgol, a hunan-gymell i feddwl am ei ddysgu a gosod camau cyflawnadwy i’w hun.
Ystyrir y gwaith hwn yn anghyflawn ac yn barhaol. Fel y strategaeth metawybyddol a phennwyd am y dysgwr ffocws yn yr aseiniad, bwysig fydd hi i’r athro dosbarth weithredu’r un fath o gylchred: gweithredu’r hyn sydd wedi’i argymell, werthuso’r canlyniadau dros gyfnod o amser, cynllunio’r camau nesaf i’r dysgwr, ac yna ei ail-weithredu.

[bookmark: _Ref9766727][bookmark: _Toc9939965]Atodiad 1: Gwybodaeth yr athro dosbarth

Gan gyfeirio at waith Disgybl-x ar ysgrifennu bywgraffiad [Atodiad 12]: “Dyma un darn lle oedd e’n ofni ysgrifennu rhag ofn oedd yn anghywir. Rhoddais anogaeth iddo ac aeth ati i greu darn o ansawdd a safon uchel.”
Canlyniadau’r profion 2018/19:
Saesneg: 11/32	Canran: 34%
Rhesymu: 12/20	Canran: 60%
Cymraeg: 14/38	Canran: 36%
Cyfanswm: 37/90	Canran: 41%


[bookmark: _Toc9939966]Atodiad 2: Asesiadau Crynodol a Thargedau Tymhorol

Cymraeg:

Saesneg:

Mathemateg:

Gwyddoniaeth:
[image: ]


[bookmark: _Ref9775919][bookmark: _Toc9939967]Atodiad 3: Cyfweliad gyda Disgybl-X

1/2

Parhad 2/2:[image: ]

Atodiad 4: Proffil 'dod i nabod'

[bookmark: _Toc9939969]Atodiad 5: Hunan-werthusiad (hoff nodweddion)
[image: ]


[bookmark: _Ref9779113][bookmark: _Toc9939970]Atodiad 6: Lluniau'r Disgybl

[bookmark: _Toc9939971]Atodiad 7: Arsylwadau Cyffredinol
[image: ]
 
[bookmark: _Toc9939972]Atodiad 8: Arsylwad y Profion Cenedlaethol: Saesneg

[bookmark: _Ref9779467][bookmark: _Toc9939973]Atodiad 9: Arsylwad y Profion Cenedlaethol: Cymraeg

[bookmark: _Toc9939974]Atodiad 10: Gwaith Mathemateg: Amser

[bookmark: _Toc9939975]Atodiad 11: Gwaith Mathemateg: Troadau

[bookmark: _Toc9939976]Atodiad 12: Gwaith Mathemateg: Rhesymu

[bookmark: _Toc9939977]Atodiad 13: Gwaith Saesneg: Ysgrifennu

[bookmark: _Toc9939978]Atodiad 14: Gwaith Gwyddoniaeth: Arbrawf

[bookmark: _Toc9939979]Atodiad 15: Gwaith Cymraeg: Ysgrifennu

[bookmark: _Toc9939980]Atodiad 16: Gwaith Cymraeg: Llafaredd

[bookmark: _Toc9939981]Atodiad 17: Gwaith Cymraeg: Darllen a Deall

Y Blodyn

Wrth gerdded nôl o’r ysgol, gwelaf rywbeth anhygoel. Ar hyd palmant llwyd, diflas mae crac bach wedi ymddangos.

Dydy’r ferch gwallt golau sy’n cerdded, ddim yn sylweddoli. Yn y crac bach hwnnw, mae rhywbeth hyfryd wedi digwydd. Mae blodyn wedi tyfu.

Mae’r blodyn yn un bach - dim uwch nag olwyn beic y bachgen bach sy’n gyrru heibio. Mae ganddo wyth petal coch a phum petal gwyn, ac wyneb mor melyn â’r haul. Mae ganddo goesyn hir, tenau yn cyrlio fel neidr, a phedair deilen sydd fel petai’n ceisio dweud ‘helo!’

[bookmark: _Toc9939982]Atodiad 18: Hunan-werthuso a TGCH

[bookmark: _Toc9939983]Atodiad 19: Llythyr Caniatâd

Cam 1: 
Plant yn cyrchu gwybodaeth, oedolion a phlant yn dechrau asesu


Cam 3: 
Plant ac oedolion yn holi a thrafod: "Beth fydd yn newid neu'n aros yr un peth fel canlyniad o'r broses hon?"


Cam 2: 
Plant ac oedolion yn trafod ystyr y gwybodaeth

